MILLรับรู้กรีนมิลล์ แฮลเซี่ยนขอโต25%
“มิลล์คอนฯ” เดินเครื่อง “กรีนมิลล์” ดันรายได้แตะ 1.7 หมื่นล้านบาท กำไรขั้นต้นพุ่ง 15% ด้าน HTECH หวังรายได้ปีนี้โต 25%
8 มี.ค. 2555

“มิลล์คอนฯ” เดินเครื่อง “กรีนมิลล์” ดันรายได้แตะ 1.7 หมื่นล้านบาท กำไรขั้นต้นพุ่ง 15% ด้าน HTECH หวังรายได้ปีนี้โต 25%
นายสิทธิชัย ลีสวัสดิ์ตระกูล ประธานกรรมการบริหาร บริษัท มิลล์คอนสตีลอินดัสทรีส์ (MILL) เปิดเผยว่า โครงการกรีนมิลล์สามารถผลิตเชิงพาณิชย์ได้แล้วและจะเริ่มรับรู้รายได้ตั้งแต่ไตรมาสแรกปีนี้เป็นต้นไป 
ทั้งนี้ โครงการดังกล่าวช่วยเพิ่มศักยภาพการผลิต Billet ทั้งระดับCommercial Grade และ Special Grade ซึ่งช่วยดันยอดขายและเพิ่มอัตรากำไรขั้นต้นเป็น 15% จากปกติธุรกิจเหล็กมีกำไรขั้นต้นแค่ 45% 
สำหรับในปีนี้บริษัทตั้งเป้ารายได้ 1.7 หมื่นล้านบาท โตขึ้นจากปีก่อน 10-15% โดยบริษัทจะทำงานเชิงรุกต่อเนื่องและเน้นเจาะตลาดใหม่ๆ ซึ่งการที่กรีนมิลล์ดำเนินการผลิตได้แล้วทำให้บริษัทตอบสนองความต้องการเหล็กที่หลากหลายได้
นายพีท ริมชลา ประธานเจ้าหน้าที่บริหาร บริษัท แฮลเซี่ยน เทคโนโลยี่ (HTECH) เปิดเผยว่า บริษัทตั้งเป้ารายได้ในปีนี้โตไม่ต่ำกว่า 25% จากปีก่อนที่มีรายได้ 420.50 ล้านบาท โดยบริษัทจะซื้อเครื่องจักรใหม่เข้ามาพัฒนาผลิตภัณฑ์รองรับความต้องการของลูกค้าในอุตสาหกรรมชิ้นส่วนรถยนต์ ชิ้นส่วนเครื่องจักรกล และชิ้นส่วนฮาร์ดดิสก์ไดรฟ์ อีกทั้งเตรียมรุกตลาดต่างประเทศ
ทั้งนี้ บริษัทมีมติจ่ายปันผลสำหรับผลประกอบการปี 2554 อีกหุ้นละ 0.07 บาท หลังจ่ายระหว่างกาลไปแล้ว 0.09 บาทต่อหุ้น